Vietti (nimi)

Vietti on suomalainen miehen etunimi. Se on muunnos latinalaisesta nimestä Vitus, joka merkitsee ’altista’ ja ’halukasta’. 

Vietti-nimi mainittiin Kansanvalistusseuran julkaisemassa kalenterissa 1882–1883. Suomen almanakassa se esiintyi vuosina 1892–1907 muodossa Wietti. Wietin nimipäivä oli pyhän Vituksen muistopäivänä 15. kesäkuuta.

Vuoteen 2020 mennessä Vietti-nimisiä miehiä on tilastoitu Suomessa noin 70. Heistä kaikki ovat syntyneet 1800-luvulla tai 1900-luvun alkupuoliskolla; Digi- ja väestötietoviraston mukaan Viettiä ei ole annettu etunimeksi yhdellekään lapselle 1950-luvun jälkeen.  

Nimiasu Wietti on ollut virallisena nimenä erittäin harvinainen. Tämännimisiä henkilöitä on etunimitilastossa alle 10. Wietit ovat syntyneet 1900-luvun kahden ensimmäisen vuosikymmenen aikana.

Tunnettuja Viettejä
 Vietti Nykänen (1884–1951), arkkitehti, kirjailija ja poliitikko

Lähteet

Aiheesta muualla
 Etunimien taivutus: Vietti (Kotimaisten kielten keskuksen verkkojulkaisu)

Etunimet